# Hodgkinov limfom

| Hodgkinov limfom (Hodgkinova bolest) |
| --- |
|  |
| Klasifikacija i vanjski resursi |
| ICD-10 | C81 |
| ICD-9 | 201 |
| ICD-O: | 9650/3-9667/3 |
| DiseasesDB | 5973 |
| MedlinePlus | 000580 |
| eMedicine | med/1022 |
| MeSH | D006689 |

**Hodgkinov limfom** (*Morbus Hodgkin)* ili (u transkripciji) **Hodžkinova bolest** ili **limforetikulom** je maligno oboljenje limfocitnog tkiva koja j obilježena bujanjem ćelija poznatih kao Rid-Sternbergove ćelije, što izaziva bezbolno progresivno uvećanja limfnog tkiva, osobito limfnih žlijezda. Ovo je najčešća forma malignog limfoma, sa oko 40% svih malignih limfoma. Prvi celovitiji opis ove bolesti dao je Thomas Hodgkin, 1832.

## Etiologija i klasifikacija

Glavni uzrok Hodgkinovog limfoma nije poznat. Pretpostavlja se da nastaje u interakciji nasljednih i okolinskih faktora. Ispitivanja pokazuju da ova bolest u dečjem i mladalačkom dobu uglavnom izaziva virus, a da se sa starenjem javlja kao posljedica somatskih mutacija i slabljenja imunskog sistema.

Kod oko 90% bolesnika, Hodgkinova bolest počinje u jednoj od limfnih žlezda, a u preostalih 10% slučajeva u nekom od ostalih organa. Vratne limfne žlijezde najčešće su pozicije prve lokalizacije. Klinički se kategorizira, kako slijedi:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |

|  |  |
| --- | --- |
| **Stadij I** | Početna pozicija samo u jednoj limfnoj žlijezdi |
| **Stadij II** | Početna pozicija u dva ili više limfnih područja, sa iste strane dijafragme |
| **Stadij III** | Početna pozicija u limfnom tkivu sa obje strane dijafragme (limfne žlijezde, slezena i Valdejerov prsten) |
| **Stadij IV** | Difuzno zahvatanje jednog ili više vanlimfnih organa, sa ili bez oboljenje limfnih žlijezda |

 |

* Stadij 1
* Stadij 2
* Stadij 3
* Stadij 4

## Znaci i simptomi

Histopatološki preparat Hodgkinovog limfoma, nakon biopsije limfnog čvora
Obilježavajući znaci u kliničkoj slici bolesnika su uvećani limfni čvorovi bez posebnih simptoma. Većina bolesnika ima povećane vratne limfne čvorove, kao i čvorove vrata i grudnog koša, što može izazvati kašljanje. U zavisnosti od napretka bolesti, mogu se javiti i drugi simptomi, kao što su povišena telesna temperatura, noćno znojenje, gubitak tjelesne težine i svrab.

Odsustvo sistemskih znakova se označava velikim **A**, a prisustvo velikim **B**. Odsustvo bioloških abnormalnosti (ubrzana sedimentacija, hipoferemija i sl.) obilježava kao **a**, a prisustvo ovih poremećaja sa **b**.

## Dijagnoza

Veličinu svih žlijezda prikazuje kompjuterizovana tomografija trbuha, kao i stanje unutrašnjih organa. Nuklearna magnentna rezonanca je osetljivija od kompjuterizovane tomografije; dobija se više detalja o žljezdama i organima, a svakako je manja mogućnost oštećenja, bez zračenja organizma. Laboratorijska ispitivanja obuhvataju analizu krvne slike i utvrđivanje mogućih promjena u njoj. Također je neophodno histološko ispitivanje koštane srži u cilju potvrđivanja ili isključivanja postojanja Hodgkinovog limfoma. Radioizotopska ispitivanja poduzimaju se u slučajevima kad postoje promjene u koštanom sistemu, slezeni i jetri.

## Liječenje i prognoza

Zavisno od kliničkog stadija i dijagnosticiranog patohistološkog tipa, tok bolesti može varirati. Hodgkinov limfom je izlječiv radioterapijom, kombiniranom hemoterapijom ili kombinacijom i jednog i drugog, u 50-80% slučajeva. Uobičajno je da se stadiji I i II tretiraju radioterapijski, a stadiji III i IV idu na hemoterapiju; u zavisnosti od slučaja može se primijeniti i kombinacija radio- i hemoterapije.

Kao značajni faktori za prognozu toka bolesti navode se klinički stadij, spol, životna dob, prisustvo velike tumorske mase i sl. Zabilježeno je da znatno bolju prognozu imaju bolesnici u ranim kliničkim stadijima (I-II A), uz to osobe ženskog spola, mlađe od 30 godina, kao i bolesnici koji nemaju veliku tumorsku masu. Pošto je kod bolesnika sa Hodgkinovom bolešću poremećen ćelijski imunitet, ovi bolesnici češće od ostalih obolijevaju od tuberkuloze, različitih oportunističkih infekcija itd.

## Učestalost

Svi limfomi zajedno čine oko 3-6% svih malignih tumora. Sa pojedinim oblicima leukemija, oni čine grupu limfoproliferativnih oboljenja. Na 100.000 osoba, njihova učestalosti je oko 3,3 kod muškarca i 2,3 kod žena. U Južnoj Americi i tropskoj Africi bolest se javlja isključivo u dečjem i ranom pubertetskom dobu, a poslije 20. života, naglo se smanjuje i iščezava. Nasuprot tome, u Japanu se Hodgkinova bolest obično javlja tek poslije 30, a sa starenjem učestalost bolesti sew stalno povećava. U SAD i Evropi postoje dva dobna skoka frekvencije ove bolesti: oko 28. i 60. života.

## Također pogledajte

* Karcinom

## Reference

## Vanjski linkovi

* www.stetoskop.info
* Hodgkin Disease Arhivirano 21. 2. 2009. na Wayback Machine at American Cancer Society
* Hodgkin Lymphoma at the American National Cancer Institute